Deg wungal-agi, ass-nni, Σmeṛ Mezdad, inɛed isekcem-d akk anawen n uglam. D acu kan, mi d-yeglem iwudam, llan wid i yeǧǧa ur ten-id-yeglim ara. Acku xas ini-d iwudam akk yellan deg-s nessen-iten deg wungalen-ines niḍen ladɣa Iḍ d wass. Ad d-neddem kan amedya n Lxewni, anwa ur t-nessin ara deg yimeɣriyen n Σmeṛ Mezdad ? Neẓra akk belli d yiwen n bu-leḥnak, ur ikeccem ara deg tewwurt 37… d acu kan deg wungal Ass-nni ismekta-aɣ-id kan d asmekti fell-as, ur issuget ara awal, yenna-d kan belli akerciw-nni n zik yefsi (sb wis : 106).